## Odluka o visini naknade za korištenje prostora koje koriste proizvodna postrojenja za proizvodnju električne energije

### NN 84/2013 (3.7.2013.), Odluka o visini naknade za korištenje prostora koje koriste proizvodna postrojenja za proizvodnju električne energije

VLADA REPUBLIKE HRVATSKE

1869

Na temelju članka 10. stavka 6. Zakona o tržištu električne energije (»Narodne novine«, broj 22/2013), Vlada Republike Hrvatske je na sjednici održanoj 26. lipnja 2013. godine donijela

ODLUKU

O VISINI NAKNADE ZA KORIŠTENJE PROSTORA KOJE KORISTE PROIZVODNA POSTROJENJA ZA PROIZVODNJU ELEKTRIČNE ENERGIJE

I.

Energetski subjekti, odnosno vlasnici proizvodnih postrojenja za proizvodnju električne energije (u daljnjem tekstu: elektrane) dužni su, za prostore na kojima su izgrađene elektrane, plaćati naknadu jedinicama lokalne samouprave, odnosno općinama i gradovima.

II.

Energetski subjekti, odnosno vlasnici iz točke I. ove Odluke obvezni su platiti naknadu do kraja tekućeg mjeseca, za električnu energiju proizvedenu u elektrani u prethodnom mjesecu.

III.

Visina naknade za pojedinu elektranu utvrđuje se na način da se pripadni koeficijent za obračun naknade, iskazan u lp/kWh, množi s količinom električne energije proizvedenom na njenom pragu u razdoblju iz točke II. ove Odluke, iskazanom u kWh.

Za elektranu koja je smještena na prostoru dvije ili više jedinica lokalne samouprave, odnosno općinama i gradovima, ova se naknada raspoređuje svakoj od njih razmjerno veličini prostora koje su ustupile na korištenje elektrani.

IV.

Energetski subjekti, odnosno vlasnici iz točke I. ove Odluke ne plaćaju naknadu za korištenje prostora za elektrane koje su dizel električni agregati za vlastite potrebe.

V.

Energetski subjekti, odnosno vlasnici iz točke I. ove Odluke koji su povlašteni proizvođači električne energije iz vjetroelektrana instalirane snage veće od 1 MW, sunčanih elektrana instalirane snage veće od 0,3 MW, geotermalnih elektrana i hidroelektrana instalirane snage veće od 1 MW, a koje nisu navedene u Prilogu I. ove Odluke, dužni su plaćati naknadu jedinicama lokalne samouprave, odnosno općinama i gradovima, u iznosu od 0,01 kn/kWh isporučene električne energije.

VI.

Popis elektrana, visina naknade i način raspodjele naknade po jedinicama lokalne samouprave, odnosno općinama i gradovima, na čijem su prostoru smještene elektrane, osim za elektrane iz točke V. ove Odluke, propisane su u Prilogu I., koji je sastavni dio ove Odluke.

VII.

Danom stupanja na snagu ove Odluke prestaje važiti Odluka o visini nadoknade za prostore koje koriste objekti za proizvodnju električne energije (»Narodne novine«, br. 24/95, 28/95, 26/96, 58/97, 132/97, 24/98, 74/98, 140/99, 102/2000 i 80/2001).

VIII.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/13-04/275

Urbroj: 50301-05/05-13-3

Zagreb, 26. lipnja 2013.

Predsjednik

Zoran Milanović, v. r.

**PRILOG I.**

Popis elektrana, visina naknade i način raspodjele naknade po jedinicama lokalne samouprave, odnosno općinama i gradovima, na čijem su prostoru smještene elektrane

|  |  |  |  |
| --- | --- | --- | --- |
| Elektrana | Koeficijent  za obračun  naknade lp/kWh | Općina ili grad  na čijem području je  elektrana smještena | Raspodjela (%) |
| HIDROELEKTRANE PROIZVODNOG PODRUČJA DRAVSKI SLIV | | | |
| HE Varaždin | 0,795 | Varaždin | 14 |
|  |  | Sračinec | 22 |
|  |  | Petrijanec | 39 |
|  |  | Cestica | 25 |
| HE Čakovec | 0,795 | Orehovica | 5 |
|  |  | Čakovec | 26 |
|  |  | Nedelišće | 8 |
|  |  | Varaždin | 9 |
|  |  | Trnovec Bartolovečki | 48 |
|  |  | Sveti Đurđ | 4 |
| HE Dubrava | 0,795 | Prelog | 43 |
|  |  | Sveta Marija | 12 |
|  |  | Veliki Bukovec | 14 |
|  |  | D. Vidovec | 2 |
|  |  | D. Dubrava | 3 |
|  |  | Sveti Đurđ | 24 |
|  |  | Mali Bukovec | 2 |
| HIDROELEKTRANE PROIZVODNOG PODRUČJA PRIMORSKI SLIV | | | |
| HE Rijeka | 0,795 | Rijeka | 64 |
|  |  | Jelenje | 36 |
| HE Vinodol | 0,795 | Vinodolska | 22 |
|  |  | Lokve | 35 |
|  |  | Fužine | 40 |
|  |  | Kraljevica | 3 |
| HE Zeleni Vir | 0,795 | Skrad | 100 |
| HE Senj | 0,795 | Senj | 18 |
|  |  | Otočac | 29 |
|  |  | Perušić | 29 |
|  |  | Gospić | 24 |
| HE Sklope | 0,795 | Perušić | 20 |
|  |  | Gospić | 80 |
|  |  |  |  |
| HE Gojak | 0,795 | Ogulin | 100 |
| HE Ozalj | 0,795 | Ozalj | 100 |
| HE Lešće | 0,795 | Ogulin | 32 |
|  |  | Generalski Stol | 23 |
|  |  | Bosiljevo | 45 |
| HIDROELEKTRANE PROIZVODNOG PODRUČJA DALMATINSKI SLIV | | | |
| HE Peruča | 0,795 | Vrlika | 60 |
|  |  | Hrvace | 40 |
| HE Orlovac | 0,795 | Otok | 67 |
|  |  | Trilj | 33 |
| HE Đale | 0,795 | Trilj | 26 |
|  |  | Vrlika | 29 |
|  |  | Hrvace | 20 |
|  |  | Otok | 25 |
| HE Zakučac | 0,795 | Vrlika | 22 |
|  |  | Hrvace | 14 |
|  |  | Otok | 19 |
|  |  | Omiš | 21 |
|  |  | TrilJ | 24 |
| HE Kraljevac | 0,795 | Omiš | 10 |
|  |  | Zadvarje | 90 |
| HE Miljacka | 0,795 | Promina | 50 |
|  |  | Ervenik | 22 |
|  |  | Kistanje | 28 |
| HE Jaruga | 0,795 | Skradin | 38 |
|  |  | Drniš | 50 |
|  |  | Šibenik | 12 |
| HE Golubić i Krčić | 0,795 | Knin | 100 |
| RHE Velebit | 0,795 | Obrovac | 39 |
|  |  | Gračac | 8 |
|  |  | Lovinac | 41 |
|  |  | Jasenice | 12 |
| HE Dubrovnik | 0,3975 | Konavle | 35 |
|  |  | Župa Dubrovačka | 65 |
| HE Zavrelje | 0,795 | Župa Dubrovačka | 100 |
| TERMOELEKTRANE | | | |
| TE - TO Osijek | 0,795 | Osijek | 100 |
| TE Rijeka | 0,795 | Kostrena | 100 |
| TE Plomin I | 0,795 | Kršan | 94,3 |
|  |  | Labin | 5,7 |
| TE Plomin d.o.o. | 0,795 | Kršan | 94,3 |
|  |  | Labin | 5,7 |
| TE Sisak | 0,795 | Sisak | 100 |
| KTE Jertovec | 0,795 | Konjšćina | 100 |
| EL - TO Zagreb | 0,795 | Grad Zagreb | 100 |
| TE - TO Zagreb | 0,795 | Grad Zagreb | 100 |
| Industrijske elektrane | 0,795 |  |  |

84 03.07.2013 Odluka o visini naknade za korištenje prostora koje koriste proizvodna postrojenja za proizvodnju električne energije

Odluka, NN 84/2013-1869
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)